
Dunaszekcső Községi Önkormányzat Képviselő-testülete

7/2002.

Jegyzőkönyv

Készült a Dunaszekcső Községi Önkormányzat Képviselő-testülete 2002.szeptember 17-én megtartott üléséről.

Jelen vannak: Hegedüs György polgármester

                       Tóth András alpolgármester

                       Bán Ferencné

                       Faller János

                       Guzsván Lajosné

                       Hauk Zsolt

                       Hetényi Ádám

                       Molnár Árpád                     

                       Witt Józsefné

                       Önkormányzati intézményektől: Miskolczi Imréné, Hauk Istvánné, Szőcsné

                       Mayer Éva, Vörös Lászlóné, 

                       Vincze Lászlóné pénzügyi főmunkatárs

                       Gubik Gézáné jegyzőkönyvvezető

Igazoltan távol: Szödényi István képviselő, Pest Éva jegyző

Hegedüs György polgármester köszönti a megjelenteket, megállapítja, hogy az ülés határozatképes, mert a 10 fő megválasztott képviselő közül megjelent 9 fő az ülésen. Javaslatot tesz a napirendi pontokra, melyeket a testület vita nélkül az alábbiak szerint elfogad:

1.) Lejárt határidejű határozatok, a két ülés között történt fontosabb események

     Előterjesztő: Hegedüs György polgármester

2.) A 2002.év I.félévi gazdálkodása

     Előterjesztő: Hegedüs György polgármester, Vincze Lászlóné főmunkatárs

3.) A rendezési terv hatályon kívül helyezéséről szóló rendelet módosítása

     Előterjesztő: Hegedüs György polgármester

4.) Egyebek

Zárt ülésen:

1.) A Szavazatszámláló bizottság kiegészítése, a tagok megválasztása

     Előterjesztő: Hegedüs György polgármester

2.) Lakásvásárlási támogatások odaítélése

     Előterjesztő: Hegedüs György polgármester

NAPIREND TÁRGYALÁSA

1. napirendi pont: Hegedüs György polgármester elmondja, hogy az előző ülésen ingatlan eladásról döntött testület, mely megtörtént.

A Darvasi-Dicső féle adásvétel függőben van. Az Általános Iskola központi fűtését pécsi kft-vel kötötte meg, a munkálatokat szeptember 2-án megkezdték, a beruházás költsége 10, 5 millió forint.

Augusztusban az árvíz komoly gondot okozott, amikor tudomást szereztünk róla, kiadtuk a felhívást a lakosságnak. Az összefogás a lakosság és a munkáltatók részéről is példaértékű volt. 52 ezer darab homokzsákot helyeztünk el veszélyeztetett helyeken, ilyen még nem volt. A katonaság is nagy erőkkel segített. Ezért a lakosság nevében hálánk és köszönetünk jeléül a dandárünnepségen két zászlót adtunk át.

Bizottság a helyszínen felmérte a károkat, 60 lakóházat érintett közvetlenül az árvíz, ebből 20 körüli jelezte a konkrét árvíz által okozott károkat. A kárfelmérések alapján 50-450 e ft közötti összegeket fognak kapni az ingatlantulajdonosok.

Miskolczi Imréné megkezdte tevékenységét, mint igazgató. 

Szeptember elején kisebb felhőszakadás volt, ezáltal a Rév utcában több kár keletkezett, melyet a biztosító megtérít.

Szeptember 13-án a polgárőrségnél alakuló ülés volt, 12 fővel megalakult, de ez kevés, ahhoz, hogy hatékonyan működjön, legalább 30 fő kellene. 

Két személy részére az elismerő oklevelet, és a pénzjutalmat átadtuk, nevezetesen Botz Lajos és Guzsván Lajosné részére.

Guzsván Lajosné: Köszöni a megtiszteltetést, meglepte. Az árvízkor úgy a katonák,mint a lakosság közreműködése példaértékű volt.

Faller János: Biztosítás az összes intézményre vonatkozik?

Hegedüs György polgármester: Igen.

Hauk Zsolt: Illegális szennyvízlefolyók vannak, ez az árvíz alkalmával kiderült. Lesz-e ennek következménye, történik-e a megszüntetése érdekében intézkedés?

Komoly jegyzői bírság kiszabást javasol, azoknál a személyeknél, akik még nincsenek rákötve a rendszerre.

Hegedüs György polgármester: A vízmű szakembereivel végig kell járni a patak menti ingatlanokat, és kivétel nélkül kötelezni kell a rákötésre.

Witt Józsefné: Ellenőrzik azt, hogy szippantat-e valaki?

Hegedüs György polgármester: Igen, a számlát bemutatják róla a hivatalban.

Több hozzászólás a napirendi ponttal kapcsolatban nem volt, a testület 9 szavazattal 0 ellenében az alábbi határozatot hozta:






 52/2002. (IX.17.) Kt.számú határozat

A képviselő-testület a lejárt határidejű határozatok-






ról szóló beszámolót és a két ülés között történt fon-






tosabb eseményekről szóló beszámolót elfogadja.

2. napirendi pont: ( az előterjesztés a meghívóval együtt megküldve a képviselőknek)

Vincze Lászlóné főmunkatárs az írásos anyaggal kapcsolatban elmondja, hogy a 8.oldalon a kábel-tv üzemeltetési sort ki kell húzni, semmisnek kell tekintetni, mert a számítógépben egy előző beszámolóból ottmaradt adat ez. Ezt követően az átcsoportosításra tesz javaslatot, a testület elvi döntése már korábban megvolt, most kell számszerűen elfogadni.

-Utak-hídak felújítási kiadásaira 1700 e ft- ennek megoszlása 1358 e ft + 342 e ft ÁFA.,

· A hivatal számítógép vásárlására biztosított pályázati pénz önrésze: 300 e ft,

· Az előző évről áthúzódó kifizetés a pincetömedékelés számlájára 2226 e ft,

· Nyári rendezvénysorozat támogatása 600 e ft,

· Vendégváró egyesület támogatása     100 e ft,

· Rendőrkap.számítógép vás.támogatása 142 e ft,

· Dunaszekcsőért emlékplakettel járó jutalom kiadás költségeire 222 e ft,

· Nyugdíjas ház tervezési díja 350 e ft,

· „tájak,falvak,porták” támogatása 16 e ft.

   Összesen: 5656 e ft  átcsoportosítását javasolja a II.félévre a tartalékalapból.

Faller János: Véleménye szerint a pénzügyi bizottság előzőleg tárgyalhatta volna a zárást.Úgy ítéli meg, hogy a pinceprogram is a mentőautó is kétszer van könyvelve, miért?

Hegedüs György polgármester: Testületi döntésen alapszik. ezért nem tárgyalta külön a pénzügyi bizottság. A tervezéskor nem számokkal támasztjuk alá, amikor tudjuk,hogy mennyibe került, akkor fogadja el számszakilag a testület.

Vincze Lászlóné főmunkatárs: először a testület előző döntéseit sorolta fel, és ezek átvezetése már megtörténtek.(4075 e ft) Utána az elvi döntéseket, de ezek nem lettek még számokkal nevesítve. Az előterjesztésben kétszer nem szerepel ugyanaz a kiadás, a felosztható keret még 6261 e ft. Ebből javasoljuk a fentiekben részletezett 5656 e ft átcsoportosítását. Maradék 555 e ft + 50 e ft a cigány kisebbségi önkormányzaté.

Faller János: Az iskolai felújításoknál mi van benne? A közvilágítás meddig van kifizetve?

Az iskola fűtéskorszerűsítésének mi a fedezete?

Vincze Lászlóné főmunkatárs:Az iskola B.épület tetőszerkezetének a felújítása vis-major támogatásból.  A 3500 e ft a területi kiegyenlítő alapból származó támogatás, a pályázatunkra a megyei közgyűléstől önerő kiegészítés is várható 2 millió ft.

Ha a gázközmű felosztásáról döntés születik, az 2 millió ft-ot tesz ki. Az önkormányzatnak kell biztosítani 3 millió ft önerőt, ennek a fedezete lenne az iparűzési adó többletbevétele. A működési bevételek időarányosan teljesültek, csak a fejlesztési bevételek nem, hiszen a II. Óvoda épületét nem tudtuk eladni. A közvilágítás 06.30-ig ki van egyenlítve.

Hegedüs György polgármester: Előre tudtuk, hogy az ingatlanokat eladni nem tudjuk, illetve olyan vevő volt,akinek nem lett volna jó értékesíteni. Ennek kivételével 50 %-os a teljesítésünk, a tervezéshez képest. Az intézményeink jó működésének köszönhető, hogy a költségvetésünk ilyen jól alakult. 

Guzsván Lajosné: A rendszeres pénzellátásoknak a keret végén járunk, vigyázni kell.

Vincze Lászlóné főmunkatárs: Pótelőirányzatot kapunk a rendszeres pénzellátásokra. Nem lehet előre megtervezni, mert év közben is többen beléphetnek, akár rendszeres szociális segélyezett, akár ápolási díjat igénylő stb. 

Több kérdés, hozzászólás nem volt a testület 9 szavazattal 0 ellenében az alábbi határozatot hozta:

53/2002.(IX.17.)Kt.számú határozat

a tartalékalap átcsoportosításáról

A képviselő-testület a tartalékalapot az alábbiak szerint csoportosítja át: 

-utak-.hídak felújítási kiadásaira  1700 e ft,

-a hivatal számítógép vásárlására biztosított pályázati pénz önrésze                      300 e ft,

- az előző évről áthúzódó kifizetés a pincetömedékelés számlájára          2226 e ft,

- nyári rendezvénysorozat tám.         600  e ft,

- vendégváró egyesület tám.               100 e ft,

- rendőrkap.sz.gép vás.tám.               142 e ft,

- Dunaszekcsőért emlékplakettel

járó jutalom kiadási költségeire        222 e ft,

- Nyugdíjas ház tervezési díja            350 e ft

- „tájak,falvak,porták”tám.                 16 e ft.

Határidő: azonnal

Felelős: Hegedüs György polgármester

A Képviselő-testület 9 szavazattal 0 ellenében az alábbi határozatot hozta:

                                                              54/2002.(IX.17.) Kt. számú határozat  

                                                               a 2002.év I.félévi gazdálkodásáról:
















                           A képviselő- testület a 2002.év  I. félévi gazdálkodásá-

                                                               ról  szóló beszámolót elfogadja. 

3./ napirendi pont: Rendezési terv hatályon kívül helyezésének módosítása

Hegedüs György polgármester elmondja, hogy a nemrégiben hatályon kívül helyezett rendezési tervről szóló rendeletet módosítani szükséges, mert a rendezési terv Bár község közigazgatási területére is vonatkozott. Bár község szabályait a bári önkormányzat helyezheti hatályon kívül.

A napirenddel kapcsolatban vita nem alakult ki, a testület 9 szavazattal 0 ellenében a következő rendeletet fogadta el:

10/2002.(X.2.)számú

önkormányzati rendelet

a 8/2002.(VI.18.)számú önkormányzati rendelet módosításáról

(Az elfogadott rendelet a jegyzőkönyv melléklete.)

4./ napirendi pont: Egyebek

Hegedüs György polgármester: Balogh Krisztián kérelmet nyújtott be, hogy a házukat körülvevő területet 50 év időtartamra bérelné, a vízelvezetést, a terület rendben tartását megoldanák.

Döntsünk ebben most, vagy a következő évben a rendezési terv módosításakor?

A testület többségének véleménye alapján 6 szavazattal 3 tartózkodás mellett az alábbi határozat született:

55/2002. (IX.17.) kt. Számú határozat

közterület bérbeadásáról:

A képviselő-testület az új rendezési terv szabályainak megfelelően a következő évben dönt a közterület bérbeadásáról.

Határidő: azonnal illetve 2003. December 31. 

Felelős: Hegedüs György polgármester

Hegedüs György polgármester: elmondja, hogy a hulladékkezelési konzorcium tárgyában már döntöttünk, de most konkrét számokkal alátámasztott határozatot kérnek. A 2002. Évi költségvetésben – az ellátott lakosságszámnak megfelelő – 230000 ft tagi hozzájárulást biztosítjuk 

A napirenddel kapcsolatban kérdés, hozzászólás nem volt, a testület 9 szavazattal 0 ellenében a következő határozatot hozta:

56/2002.(IX.17.) Kt.számú határozat

a hulladékgazdálkodási rendszer konzorcionális szerződéséről

1.) A képviselő-testület a Dél-Balatoni és Sióvölgyi Nagytérség területén kialakítandó regionális integrált hulladékgazdálkodási rendszer konzorcionális szerződését elfogadja és felhatalmazza a polgármestert a szerződés aláírására.

2.) A Képviselő-testület felhatalmazza a Polgármestert a konzorcionális szerződés 2.számú mellékletében meghatározott maximális összegű – várhatóan 2003-tól felhasználásra kerülő – önrész vállalására vonatkozó szándéknyilatkozat megtételére.

3.) A Képviselő-testület 2002.évi költségvetésében – az ellátott lakosságszámnak megfelelő – 230000 Ft tagi hozzájárulást biztosítja azzal, hogy a hozzájárulás összegét kizárólag a Konzorciumi Tanács felhívására és a felhívásban megjelölt számlára lehet utalni.

Határidő: azonnal ill.értelemszerűen

Felelős: Hegedüs György polgármester 

Bán Ferencné: A régi pingpong asztalért köszönetet mond Molnár Árpádnak. Így most már a balatoni táborban is van egy asztal, melyen lehet játszani.

Véleménye szerint az intézményi térítési díjakat módosítani kellene, hogy a közalkalmazottak, köztisztviselők, valamint a nyugdíjasok kedvezményesebben étkezhessenek, mint jelenleg.


 Hegedüs György polgármester: Ezt rendeletmódosítással lehet csak megoldani. Jó ötletnek tartja, hogy a dolgozók és a nyugdíjasok kedvezményesebben étkezhessenek, majd visszatérünk még erre. 

Molnár Árpád: Köszönetet mond az asztaliteniszhez nyújtott útiköltség támogatásért, egyúttal újra szeretné kérni a támogatást. Elmondja, hogy jelenlegi asztalok elöregedtek – 25-30 évesek- újat kellene vásárolni. Tudomása szerint egy új asztal – hálóval 80- 100 e ft lenne.

Hegedüs György polgármester: A korábbi döntésünk egész évre szólt, az új asztal megvétele a tartalék terhére lehetséges. 

Több hozzászólás nem volt, a testület 9 szavazattal 0 ellenében az alábbi határozatot hozta:

57/2002.(IX.17.)Kt.számú határozat

asztali-tenisz asztal vásárlásáról

A képviselő-testület hozzájárul ahhoz, hogy az asztalitenisz szakosztály részére az általános tartalék terhére egy db asztal kerüljön megvásárlásra.

Határidő: azonnal

Felelős: Hegedüs György polgármester

Faller János: Egy névtelen levelet kapott a tsz. sertéstelepéről jövő bűz megszüntetése miatt, szerinte erre a levélre reagálni kellene a testületnek. 

Hegedüs György polgármester: Az önkormányzat képviselő-testületének címezve érkezett a hivatalba is levél a bűz megszüntetése ügyében. A testületnek ebben a kérdésben nincs hatásköre dönteni. Az a szakhatóság, aki jogosult intézkedni, kint volt a helyszínen, a szükséges vizsgálatokat elvégezte, megállapításait írásba foglalta. Mivel a levélben nem szerepel, hogy kinek kell válaszolni, így erről a tényről sem tudtunk értesítést küldeni. 

Hauk Zsolt: szerinte a bűzt nem tudjuk megszüntetni.

Tóth András: Annak idején, amikor a sertéstelep épült, az összes szakhatósági engedélyt a tsz beszerezte, az előírásoknak megfelelően épült meg. Falun élünk, a bűz ellen nem tudunk tenni.

A nyilvános ülésen több napirend és hozzászólás nem hangzott el, a testület zárt ülésen folytatta munkáját.







Kmf.

Hegedüs György                                                                                   Pest Éva

  polgármester







      jegyző

